hu hu fr hu hu cs hu fr hu hu hbs_lat hu hu hu fr hu hu hu ast hu hu hu hu hu hu hu hu nl hu pl cs hu hu hu fr hu hu hu hu eo pt hu hu hu ceb hu hu uk pl uk de hu hu hu hu hu hu hu hu de hu hu hu hu hbs_lat hu fr hu hu hu hu hu hu hu hu hu hu hu hu uk hu hu hu de nl de hu pt de hu hu hu hu hu hu hu hu hu hu
Száraz furmint Dűlős bor Pezsgő
Természetes édesség Késői szüret, szamorodni Aszú Eszencia
Termesztés Termőhelyek Dűlők a borbanÁsványosság Furmint és a hordó Érlelés
A palackokról Riedel furmint pohár Furmint és az ételek Tárolás
Tokaj Somló Budapest Országosan
Furmint kurzusok Videók Infografikák Ajánlott irodalom Nemzetközi furmint-projektek
A furmint palack Eredetvédelem, termékleírások Fontos, új változások
Szakkifejezések, fogalmak, melyekkel borászok elbeszéléseiben, címkéken találkozhatunk a furmint elsődleges otthona, Tokaj kapcsán.
A Á B C Cs D E É F G Gy H I J K L M N Ny O P R S Sz T U Ü V W Z Zs
Barrik hordó (barrique): manapság divatos, francia hordótípus. Egyes helyeken szivarhordónak is hívják, alakja után. A hordó belső palástjának pörkölése nyomán különféle íz jegyeket ad hozzá a barrik hordó a borhoz.
Bártfa-Kassa-Eperjesi Borút: a felvidéki szabad királyi városok 1467-ben kezdenek jelentős szőlőbirtokok vásárlásába Hegyalján (Abaújszántó, Tállya). Fontos birtokosi bázisa lesz Hegyaljának az ottani nemesi réteg. Vámmentességet Mátyás királytól kapnak 1482-ben.
Bentonit: vulkanikus agyagásvány, az 1920-as évek óta bevált derítőszer, mely tisztítja a zavaros bort.
Biodinamika: szigorú módszerekkel, meghatározott időben, a globális természettel kommunikáló, azzal maximális összhangban való művelési forma. Sajátságait felszínes megismeréssel nehéz átlátni és elsőre talán jobban hasonlít egyfajta szemléletmódhoz, valláshoz, de minden eleme természeti megfigyeléseken, ősi hagyományokon nyugszik.
Borecet: egészséges borból, ecetbaktériumok által végrehajtott ecetsaverjedéssel készül. Ecetsav-tartalma 6-7 g/l körüli. Régen gyógyszerként, tartósítószerként is szolgált, az olasz és a francia konyha is használja. Próbáljuk ki az ecetfröccsöt.
Borkombinát: az alapanyagot részben maga termeli, részben felvásárlás útján szerzi be. A Tokaj-Hegyaljai Állami Gazdasági Borkombinát 1971 és 1992 között kapott meghatározó szerepet a borvidéken, mint állami monopóliuma a borvidéknek és a szovjet piacok beszállítója.
Borkő a bor borkősavjának félig kötött sója, mely a palackban leggyakrabban gyors érlelésű boroknál válik ki egy idő után. Az alkohol és a hideg (vagy hidegkezelés) hatására stabilabb marad a borkősav. Valós érzékszervi elváltozást nem okoz megjelenése, öntsük le róla nyugodtan a bort.
Botrytis cinerea (szürkepenész): éretlen szőlőn a szürkerothadás ellensége a bornak, érett szőlőn, különleges mikroklimatikus és fajtatulajdonságok esetén nemesrothadást okoz a gyümölcsön. Bogyóról bogyóra terjed, a héj mikrorepedésein át végül egészen behálózza a gyümölcsöt, melynek víztartalmát vonja el, ezáltal annak cukortartalma töményedik, illetve sajátos botritiszes ízeket, illatokat is kap a bor, mely desszertborok esetében erény, de a mai száraz boroknál kifejezetten hátrányos. Az éréssel egyre erősödik jellege.
Bouvier: korai érésű francia szőlőfajta (a Pinot blanc és a Zöld szilváni keresztezéséből jöhetett létre). Hazánkba a mai Szerbiából kerülhetett, de nem terjedt el, a keresztezéses nemesítésekben kapott szerepet (ld. Zéta és Kabar).